L’asociación de reivindicación llingüística firma un conveniu cola entidá pa collaborar na organización d’actividaes rellacionaes cola llingua asturiana
#000002
Iván Llera, presidente d’Iniciativa pol Asturianu, y Carlos Rubiera, presidente de la Fundación Almastur, presentaron esti xueves a los medios la campaña conxunta que van a entamar les dos entidaes baxo’l títulu de ‘Xira pola Oficialidá’.
#000003
Les organizaciones roblaron un conveniu de collaboración pa trabayar conxuntamente n’actividaes rellacionaes cola llingua y la cultura asturiana. Asinamesmo, la primer actividá conxunta que se pretende llevar alantre ye la ‘Xira pola oficialidá’ que consiste nuna movilización cívica que quier percorrer los conceyos d’Asturies nos próximos meses.
#000004
La ‘Xira pola Oficialidá’ quier ser una actividá itinerante nos conceyos asturianos y n’otros territorios d’España; pretendiendo involucrar a la ciudadanía y a les organizaciones con sensibilidá llingüística pa defender el drechu a la oficialidá. La idea del proyectu ye organizar en cada conceyu una selmana d’actividaes con una esposición de bibliografía del idioma (testos normativos y una muestra representativa de la lliteratura de la llingua), amás de charres, proyecciones y diferentes actos reivindicativos. El primer puntu d’entamu de la ‘Xira pola Oficialidá’ va ser Bimenes, por ser ésti un conceyu hestóricu na defensa del idioma.
#000005
Dientro de la rueda de prensa p’anunciar la ‘Xira pola Oficialidá’ y la robla del conveniu de collaboración ente l’asociación de reivindicación llingüística y la fundación, presentóse tamién un manifiestu conxuntu que fundamenta la necesidá d’entamar una movilización ciudadana en defensa de la oficialidá de les llingües d’Asturies y que reclama’l drechu constitucional al reconocimientu de la oficialidá de los idiomes nel Estatutu d’Autonomía.
#000007